CELEX: 62017TN0648
Language: lt
Date: 2017-09-22 00:00:00
Title: Byla T-648/17: 2017 m. rugsėjo 22 d. pareikštas ieškinys byloje Dadimer ir kt. / BPV

27.11.2017   
            
            
               LT
            
            
               Europos Sąjungos oficialusis leidinys
            
            
               C 402/45
            
         2017 m. rugsėjo 22 d. pareikštas ieškinys byloje Dadimer ir kt. / BPV
   
   (Byla T-648/17)
   (2017/C 402/59)
   Proceso kalba: ispanų
   
      Šalys
   
   
      Ieškovai: Dadimer, SL (Madridas, Ispanija) ir 11 kitų ieškovų, atstovaujami advokatų M. Romero Rey ir I. Salama Salama
   
      Atsakovė: Bendra pertvarkymo valdyba
   
      Reikalavimai
   
   Ieškovai Bendrojo Teismo prašo:
   
               —
            
            
               remiantis SESV 263 straipsniu panaikinti 2017 m. birželio 7 d. Bendros pertvarkymo valdybos sprendimą JUR/EES/2017/08, kiek juo patvirtinta Banco Popular Español, S.A. pertvarkymo schema,
            
         
               —
            
            
               remiantis SESV 340 straipsnio 2 dalimi ir Europos Sąjungos pagrindinių teisių chartijos 41 straipsnio 3 dalimi, nurodyti Bendrai pertvarkymo valdybai atlyginti ieškovams padarytą žalą, kurios dydis lygus nominaliai vertybinių popierių sumai, apskaičiuotą atsižvelgiant į pertvarkymo dieną galiojusius duomenis, taip pat priteisti delspinigius, skaičiuojamus nuo minėtos dienos iki faktinio žalos atlyginimo dienos,
            
         
               —
            
            
               pagal Bendrojo Teismo procedūros reglamento 133 ir 134 straipsnius priteisti iš Bendros pertvarkymo valdybos bylinėjimosi šioje instancijoje išlaidas.
            
         
      Ieškinio pagrindai ir pagrindiniai argumentai
   
   Ieškinio pagrindai ir pagrindiniai argumentai yra tokie patys, kaip nurodyti byloje T-478/17, Mutualidad de la Abogacía ir Hermandad Nacional de Arquitectos Superiores y Químicos / Bendra pertvarkymo valdyba, byloje T-481/17, Fundación Tatiana Pérez de Guzmán y Bueno ir SFL / Bendra pertvarkymo valdyba, byloje T-482/17, Comercial Vascongada Recalde / Komisija ir Bendra pertvarkymo valdyba, byloje T-483/17, García Suárez ir kt. / Komisija ir Bendra pertvarkymo valdyba, byloje T-484/17, Fidesban ir kt. / Bendra pertvarkymo valdyba, byloje T-497/17, Sánchez del Valle ir Calatrava Real State 2015 / Komisija ir Bendra pertvarkymo valdyba ir byloje T-498/17, Pablo Álvarez de Linera Granda / Komisija ir Bendra pertvarkymo valdyba.